CELEX: 22004D0167
Language: lv
Date: 2004-12-03 00:00:00
Title: EEZ Apvienotās komitejas Lēmums Nr. 167/2004 (2004. gada 3. decembris), ar ko groza EEZ līguma IV pielikumu (Enerģētika)

26.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 133/13
            
         
      EEZ APVIENOTĀS KOMITEJAS LĒMUMS
   
   Nr. 167/2004
   (2004. gada 3. decembris),
   ar ko groza EEZ līguma IV pielikumu (Enerģētika)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā — “Līgums”, un jo īpaši tā 98. pantu,
   tā kā:
   
               (1)
            
            
               Līguma IV pielikums tika grozīts ar EEZ Apvienotās komitejas 2004. gada 24. septembra Lēmumu Nr. 123/2004 (1).
            
         
               (2)
            
            
               Eiropas Parlamenta un Padomes 2001. gada 6. novembra Regula (EK) Nr. 2422/2001 par biroja iekārtu energoefektivitātes marķēšanas programmu (2) jāiekļauj Līgumā,
            
         IR NOLĒMUSI ŠĀDI.
   1. pants
   Pēc līguma IV pielikuma 17. punkta (Eiropas Parlamenta un Padomes Direktīva 2002/91/EK) iekļauj šādu punktu:
   
      
                  “18.
               
               
                  
                     32001 R 2422: Eiropas Parlamenta un Padomes 2001. gada 6. novembra Regula (EK) Nr. 2422/2001 par biroja iekārtu energoefektivitātes marķēšanas programmu (OV L 332, 15.12.2001., 1. lpp.).
                  Šajā līgumā regulas noteikumi lasāmi ar šādiem pielāgojumiem:
                  
                              a)
                           
                           
                              Visas atsauces uz Nolīgumu par biroja iekārtu energoefektivitātes marķēšanas programmu koordinēšanu, kas noslēgts starp Amerikas Savienoto Valstu valdību un Eiropas Kopienu, jāskaidro, iekļaujot vēstuļu apmaiņu starp ASV Vides aizsardzības aģentūru (VAA) un Norvēģijas Naftas un enerģētikas ministriju, Islandes Rūpniecības ministriju un Lihtenšteinas Ekonomikas lietu pārvaldi, izņemot 11. un 14. pantu, kuros atsauce neattiecas uz nolīgumu.
                           
                        
                              b)
                           
                           
                              Tekstu 4. panta 4. punktā “Kopiena un ārpuskopienas valstis” aizstāj ar tekstu “Kopiena vai EBTA valstis, no vienas puses, un ārpuskopienas valstis, no otras puses,”. Tekstu “pārbauda Komisija vai dalībvalstis” aizstāj ar tekstu “pārbauda Komisija vai dalībvalstis, vai EBTA valstis savas attiecīgās kompetences robežās,”.
                           
                        
                              c)
                           
                           
                              Vārdu “Komisija” 12. panta 3. punkta pirmajā teikumā aizstāj ar tekstu “EBTA valstis un Komisija savas attiecīgās kompetences robežās.”
                           
                        
                              d)
                           
                           
                              Šīs regulas 13. pantu nepiemēro.”
                           
                        
            
   2. pants
   Regulas (EK) Nr. 2422/2001 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2004. gada 4. decembrī ar noteikumu, ka EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2004. gada 3. decembrī
      
         
            EEZ Apvienotās komitejas vārdā —
         
         
            priekšsēdētājs
         
         Kjartan JÓHANNSSON
         
      
   
   
      (1)  OV L 64, 10.3.2005., 20. olpp.
   
   
      (2)  OV L 332, 15.12.2001., 1. lpp.
   
   
      (3)  Konstitucionālās prasības ir norādītas.